جمشید مارکر

جمشید مارکر، ہلال امتیاز (24 نومبر 1922ء – 21 جون 2018ء)، ایک پاکستانی سفیر تھے۔ ان کا قابل ذکر دور 17 ستمبر 1986ء تا 30 جون 1989ء تک تھا جب وہ وزیر اعظم محمد خان جونیجو اور بینظیر بھٹو کے دور میں سفیر برائے ریاست ہائے متحدہ رہے۔ انھوں نے افغانستان سے روس کی بے دخلی کے لیے گفت و شنید کی۔ 1995ء سے 2005ء تک، ایکیرڈ کالج، سینٹ پیٹرزبرگ، فلوریڈا میں بین الاقوامی تعلقات میں سفارت کا مضمون پڑھاتے رہے۔ 2003ء میں، مارکر کو صدر پاکستان پرویز مشرف نے ہلال امتیاز عطا کیا۔

ابتدائی زندگی 
جمشید مارکر ایک پاکستانی پارسی خاندان سے تھے۔ انھوں نے اپنی ابتدائی تعلیم دون اسکول اور او فورمن کرسچین کالج، لاہور سے حاصل کی۔ڈیرہ دون، بھارت میں اسکول کی سطح پر ابتدائی دور میں اور بعد میں ایف سی کالج لاہور میں کرکٹ ٹیم کا حصہ رہے۔

پیشہ ورانہ زندگی

کرکٹ مبصر 
جمشید مارکر نے ایک ریدیو پر کرکٹ مبصر کی حیثیت سے کام کیا۔ پہلی بار باغ جناح، جو لارنس گارڈن کے طور پر جانا جاتا ہے اور لاہور میں واقع ہے وہاں 1954ء میں بھارت کے دورۂ پاکستان کے موقع پر مبصر (کمنٹیٹر) بنے۔ انھوں نے عمر قریشی کے ساتھ پہلی بار ریڈیو پاکستان سے کرکٹ پر تبصرہ کیا۔

سفارت 
اپریل 1965ء تک وہ اپنے خاندانی کام سے منسلک رہے، اس کے بعد ان کو پاکستان کا ہائی کمشنر برائے گھانا، اس کے ساتھ ساتھ وہ جمہوریہ گنی اور مالی سے بھی ایکریڈیشن کرتے رہے۔ اس کے بعد انہوں نے رومانیہ، سوویت اتحاد تین سال کے لیے، کینیڈا، مشرقی جرمنی، جاپان، اقوام متحدہ کے جنیوا دفتر، مغربی جرمنی، فرانس، ریاستہائے متحدہ امریکا اور آخر کار اقوام متحدہ، نیو یارک شہر میں میں پاکستان کی نمائندگی کی۔ مارکر نے تیس سال تک مسلسل پاکستان کے سفیر کے طور پر خدمات انجام دیں، وہ انیس ممالک میں پاکستان کے سفیر رہے۔

1986ء میں ریاست ہائے متحدہ امریکا میں سفیر لگائے گئے، جہاں پر انھوں نے افغانستان سے روسی انخلا کے لیے معاونت کی۔1999ء میں انہوں نے اقوام متحدہ کے سیکرٹری جنرل کوفی عنان کے خصوصی نمائندہ کے طور پر مشرقی تیمور میں خدمات سر انجام دیں۔ عنان کو رپورٹ کیا گیا کہ مذاکرات میں فریقین نے مارکر کی "ہمدردی" کی حوصلہ شکنی کی ہے۔

تدریس 
از 1995ء تا 2005ء تک، مارکر نے ایکیرڈ کالج، سینٹ پیٹرزبرگ، فلوریڈا، امریکا میں "بین الاقوامی تعلقات میں سفارت کاری" پڑھایا۔

اعزازات 
ستمبر 2004ء میں، پاکستانی وزیر اعظم شوکت عزیز نے طویل ترین سفارت کاری خدمات سر انجام دینے والا قرار دیا۔

جون 2011ء میں، جمشید مارکر کو فورمن کرسچیں کالج یونیورسٹی، لاہور، 2011–12ء میں عطائے اسناد کے جلے میں اعزازی ڈاکٹریٹ کی سند عطا کی۔ جمشید مارکر کو ہلال امتیاز کا اعزاز صدر پاکستان پرویز مشرف نے عطا کیا۔

ذاتی زندگی 
جمشید مارکر نے ارناز منوالا سے شادی کی۔ ان کی پہلی شادی دیانا فریدون دنشاہ سے ہوئی جو 1979ء میں وفات پا گئیں تھیں، فریدون دنشاہ سے ان کی دو بیٹیاں، نیلوفر اور فیروزہ۔

مارکن نے 21 جون 2018ء کراچی میں 95 سال کی عمر میں وفات پائی۔

شائع شدہ کام

حوالہ جات

بیرونی روابط 

1922ء کی پیدائشیں
2018ء کی وفیات
اقوام متحدہ میں پاکستان کے مستقل مندوبین
بیسویں صدی کے سفیر
پارسی شخصیات
پاکستانی زرتشتی شخصیات
پاکستانی سفرا برائے آئس لینڈ
پاکستانی سفرا برائے بلغاریہ
پاکستانی سفرا برائے جاپان
پاکستانی سفرا برائے رومانیہ
پاکستانی سفرا برائے ریاست ہائے متحدہ
پاکستانی سفرا برائے سوویت یونین
پاکستانی سفرا برائے فرانس
پاکستانی سفرا برائے فن لینڈ
پاکستانی سفرا برائے گنی
پاکستانی سفرا برائے مالی
پاکستانی سفرا برائے مشرقی جرمنی
پاکستانی سفرا برائے مغربی جرمنی
پاکستانی کرکٹ مبصرین
پاکستانی معلمین
پاکستانی ہائی کمشنر برائے کینیڈا
پاکستانی ہائی کمشنر برائے گیانا
پاکستانی ہائی کمشنر برائے گھانا
پاکستانی ہائی کمشنر برائے ٹرینیڈاڈ اور ٹوباگو
دون اسکول کے فارغین
فضلا فارمین کرسچین کالج
کراچی کی شخصیات
ہلال امتیاز وصول کنندگان
پاکستانی سفارت کار
Short description is different from Wikidata